Správa zo zahraničnej pracovnej cesty12
1.	Účastník zahraničnej pracovnej cesty:
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava
Znalosť jazykov: anglický, francúzsky
2.	Zahraničná pracovná cesta (ZPC):
Štát, mesto: Portugalsko, Paco de Arcos, Lisabon
Vykonaná v dňoch: 04.-08.07. 2017
Názov prijímajúcej organizácie: Talis Governing Board (OECD)
Účel cesty: 3. rokovanie OECD TALIS riadiaceho výboru (TALIS Governing Board)
Spôsob financovania: z rozpočtu NÚCEM
3.	Rámcový program pobytu:
04.07.2017 - cesta Bratislava -Lisabon
05.-07.07.2017 - pracovné stretnutia, rokovania ECEC a TGB
08.07.2017 - cesta Lisabon -Bratislava
4.	Stručný priebeh rokovaní:
Samotnému rokovaniu TGB predchádzalo rozšírené rokovanie ECEC siete(Extended Early Childhood
Education and Care Network). Uvedený projekt je zameraný na dotazníkový zber údajov
o predškolskom vzdelávaní vo vybraných krajinách. Zástupcovia krajín, v ktorých prebehlo pilotné
testovanie, prezentovali ich skúsenosti. Slovensko sa zatiaľ do pilotnej štúdie nezapojilo.
Rokovanie TGB otvoril svojim vystúpením pán Joao Costa, šátny tajomník ministerstva školstva
v Portugalsku. Zároveň bol zvolený za šéfa TGB (Chair) a viedol program rokovania. Odborný program
uviedol pán Andreas Schleicher predstavením aktivít a projektov OECD v oblasti vzdelávania.
Výskumné aktivity v oblasti vzdelávania tiež predstavila aj zástupkyňa EK a aj zástupkyňa UNESCO.
Kľúčovou témou rokovania bol harmonogram štúdie TALIS 2018, zber dát v hlavnej štúdii,
reportovanie dát a prezentovanie výsledkov krajín. V súvislosti so stratégiou zverejňovania výsledkov
štúdie OECD TALIS 2018, publikovaním týchto národných a medzinárodných dát a ich disemináciou sa
počas rokovania uskutočnili 2 skupinové diskusie delegátov TGB, ktoré obsahovali aj odporúčania pre
sekretariát OECD, ako uľahčiť členským krajinám zverejňovanie výsledkov.
Ďalší program sa zameriaval na detailizovanie postupov a procesov počas prípravy a realizácie hlavnej
štúdie TALIS 2018, o čom referovali výskumníci z konzorcia. Zástupcovia konzorcia tiež vyhodnotili
výsledky pilotnej štúdie TALIS. Hlavné meranie štúdie TALIS 2018 sa uskutoční v marci - máji 2018,
prvé analýzy budú k dispozícii v novembri 2018 a oficiálne zverejnenie výsledkov TALIS 2018 je
plánované v júni 2019 v podobe tlačovej konferencie a medzinárodnej tlačovej správy.	
1	Správu zo ZPC je potrebné vypracovať do 5 dní od jej ukončenia a v papierovej aj v elektronickej forme
predložiť na schválenie manažérovi projektovej aktivity alebo projektovému manažérovi alebo vedúcemu
oddelenia/odboru.
2	Každý účastník pracovnej cesty musí spracovať správu individuálne (správy sa musia líšiť jednotlivých
bodoch, najmä body 4., 5. a 7.)	

2

V závere rokovania sekretariát predstavil nové zistenia v štúdii zameranej na prípravu budúcich
učiteľov. Rovnako boli predstavené ďalšie výsledky TALIS Vide Study. Ďalšie rokovanie TGB bude 12. -
15. 2. 2018.
5.	Osobitne vyhotovený očakávaný prínos ZPC:
Osobitný význam rokovaní na úrovni TGB spočíval v zjednotení organizačných postupov a procesov
národných krajín a sekretariátu. Rokovania smerovali k zjednoznačneniu procesov prípravy hlavnej
štúdie TALIS 2018. Rovnako rokovania v malých diskusných skupinách umožnili odkomunikovať
predstavy národných delegátov o publikovaní výsledkov štúdie TALIS 2018 v súčinnosti so
sekretariátom OECD. Pre Slovensko predstavujú skúsenosti iných krajín výzvu ako zlepšiť našu
komunikačnú stratégiu zverejňovania výsledkov tejto medzinárodnej štúdie.
6.	Spôsob zverejnenia výsledkov ZPC, prenos získaných informácií
Výsledky ZPC budú referované tímu NPM koordinátorov na internom pracovnom stretnutí v NÚCEM.
Svojím podpisom súhlasím so zverejnením správy na internete.
Správu vypracoval: PhDr. Romana Kanovská
Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR